Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: elrendelésérõl szóló 5/1988. (V. 31.) SZEM rendeletet személyi körét szeretnék a dialízises betegek csoportjára is kiterjeszteni. Az Alkotmánybíróság a 27/2002. (VI. 28.) AB határozatával azonban a rendeletet alkotmányellenesnek
Paragraph Index: 306

elrendelésérõl szóló 5/1988. (V. 31.) SZEM rendeletet személyi körét szeretnék a dialízises betegek csoportjára is kiterjeszteni. Az Alkotmánybíróság a 27/2002. (VI. 28.) AB határozatával azonban a rendeletet alkotmányellenesnek mondta ki, és ezért 2002. december 31-i hatállyal megsemmisítette. Az EuroCare Magyarország Egészségügyi Szolgáltató Rt. Magyarország egyik vezetõ nephrologiai hálózata. Dialízisközpontjaikban évente közel 200 000 kezelést végeznek, krónikus betegeik száma elérte a kétezret. Az új beteg a programba kerülésekor kötelezõ vizsgálatokon és védõoltáson (hepatitis-B ellen) esik át, majd a kezelések folyamán a szakmai irányelveknek megfelelõen rendszeres szûrõvizsgálatokat végeznek el. A szûrõvizsgálatok a beteg érdekében történnek, de a betegtársak és a kezelõszemélyzet védelmét is szolgálják. A speciális terápiás eljárás technológiájából és a kezeléssel járó eszközös beavatkozásból számos rizikótényezõ adódik, a kezelésben részesülõ betegek fertõzésekkel szemben igen fogékonyak. Jelenleg Hepatitis B, C szûrõvizsgálatokat (HbsAg, HCV) felvételkor, majd azt követõen félévente kell elvégezniük a betegek körében. AIDS szûrõvizsgálatokat (HIV) felvételkor, majd évente lenne indokolt elvégezni. Ez utóbbit azonban nem írhatják elõ kötelezõen a betegeik számára. A kezelés metodikájából következõen a vérrel történõ érintkezés elkerülhetetlen. Így fennáll a vér- és testváladék útján terjedõ fertõzés (HBV, HCV, HIV) veszélye, amely egyaránt érintheti a betegeket és a személyzetet is. A Johan Béla Országos Epidemiológiai Központ az Infekciókontroll a mûvese-állomásokon címmel 2001-ben kiadott Módszertani levele értelmében a dialíziskezelésnél többek között alapvetõen a következõ fertõzési veszélyekkel kell számolni. „Fennáll a vér- testváladékok útján terjedõ (HBV, HCV, HIV) fertõzés veszélye, amely egyaránt érintheti a betegeket és a személyzetet is.” A Módszertani levél értelmében a fertõzött betegek dialíziskezelése „A HIV pozitív, illetve AIDS-ben szenvedõ betegek dialízis kezelése a Fõvárosi Szent László Kórházban történik.”

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes